Document ID: /roh_data/filtered/fineweb-2-filterrobots_roh.jsonl.gz/14672

La via da viandar tranter Valragn e Nufenen è vegnida inscenada cun posts, ch’infurmeschan davart ils detagls dal Rain Posteriur. Ed a Nufenen datti da nov da leger versets sin il fund dal bigl. Ils dus projects fan part al program “Futur turistic Valragn”. Tranter auter è era planisà da nizzegiar meglier il lai da fermada da Sufers. Fin l’atun da l’auter onn duess in studi davart la realisabladad esser avant maun. Era projects en la gastronomia en connex cun l’aua èn planisads, u ina via per velos. Plinavant datti in project che s’occupa cun la construcziun d’ina nova chasa per gruppas. Quella duess pudair vegnir duvrada per gruppas e per l’armada.